La Universitat de València inaugura al Castell d'Alaquàs l'exposició ''Un segle d'història (1901-1990)''
04/12/2017

# La Universitat de València inaugura al Castell d'Alaquàs l'exposició ''Un segle d'història (1901-1990)''

*   04/12/2017
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=16537

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16537%2F0&title=Ajuntament%20d%27Alaqu%C3%A0s.%20Premsa.La%20Universitat%20de%20Val%C3%A8ncia%20inaugura%20al%20Castell%20d%27Alaqu%C3%A0s%20l%27exposici%C3%B3%20%27%27Un%20segle%20d%27hist%C3%B2ria%20\(1901-1990\)%27%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16537/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16537/04122017img_0822_1_Form_4.jpg)](https://www.alaquas.org/ficheros/documentos/2017/2/16537/04122017img_0822_1_Form_10.jpg "<a href='https://www.alaquas.org/ficheros/documentos/2017/2/16537/04122017img_0822_1_Form_10.jpg' target=_blank><i class='fa fa-external-link' aria-hidden='true'></i>.La Universitat de València inaugura al Castell d'Alaquàs l'exposició ''Un segle d'història (1901-1990)''</a>")

La mostra es pot contemplar a la sala la Torre del monument fins el 5 de gener

El Castell d’Alaquàs va acollir el passat divendres 1 de desembre la inauguració de l’exposició “Un segle d'història a l'escola (1901·1990)”, una aproximació significant a la història escolar. L’acte va córrer a càrrec de l’Alcaldessa d’Alaquàs, Elvira García Campos, el Regidor de Cultura, Toni Saura i l’equip de la Universitat de València que ha dut a terme el projecte.

L'Equip d'Innovació "Teatres de la memòria escolar" i el Seminari-Museu d'Història de l'Escola (Universitat de València) ha plantejat una aproximació significativa a la història escolar a partir d’aquesta mostra centrada en l'ensenyament de la història en l'educació primària i que se circumscriu al període comprés entre 1931 i 1990. L’exposició s'organitza en quatre etapes i/o cinc línies temàtiques. A través de fonts i materials educatius diversos es pretén apropar els visitants a l'escola de l'època, a les seues rutines i recursos; però també a les narratives històriques presents en les aules de cada moment.

Tota disciplina escolar és un producte històric, una pràctica social i cultural que ha experimentat canvis al llarg del temps i que ha respost a finalitats molt diverses. Tot tenint present la importància que això té a l'hora de (re)pensar una matèria, definir els seus objectius o reflexionar sobre els seus continguts i enfocaments, s’ha posat en marxa aquesta mostra que es pot contemplar al Castell fins el 5 de gener.